Príloha č. 2

**Poučenie o základných pravidlách BOZ a rizikách práce vykonávaných počas organizovaných brigád MsO SRZ Partizánske.**

**Počas brigády ste pri práci povinný:**

* dbať o svoju bezpečnosť a zdravie a o bezpečnosť a zdravie osôb, ktorých sa vaša činnosť týka,
* dodržiavať právne predpisy na zaistenie bezpečnosti a ochrany zdravia pri práci,
* dodržiavať ostatné predpisy a pokyny na zaistenie bezpečnosti a ochrany zdravia pri práci, zásady bezpečného správania sa a určené pracovné postupy, nepožívať alkoholické nápoje, omamné látky a psychotropné látky počas brigády, nenastupovať pod ich vplyvom na brigádu,
* vykonávať práce, obsluhovať stroje a zariadenia, používať náradie, látky a ostatné prostriedky v súlade s návodom na obsluhu alebo poznatkami, ktoré sú súčasťou vedomostí a zručností získaných v rámci bežnej praxe,
* náležite používať bezpečnostné a ochranné zariadenia, nevyraďovať ich z prevádzky a svojvoľne ich nemeniť,
* mať vhodný pracovný odev a obuv zodpovedajúce vykonávanej činnosti a používať určeným spôsobom osobné ochranné prostriedky,
* pri práci najskôr rozmýšľaj až potom konaj,
* hlásiť vedúcemu brigády vznik úrazu alebo i drobného poranenia.

**Možné riziká na ktoré je potrebné brať ohľad:**

* podľa poveternostných podmienok môže vzniknúť klzký povrch (blato, sneh, námraza) a pretože sa budete pohybovať v blízkosti vody, buďte maximálne opatrný. Nevstupujte na ľad, ak to nie je bezpečné!
* pri používaní ostrých nástrojov (pílky, sekery, kosy, nožnice) presvedčte sa o ich bezchybnosti a pracujte s nimi tak, aby ste neohrozili seba ani iných účastníkov brigády,
* pri manipulácii s bremenami zdvíhajte a prenášajte iba toľko, čo bezpečne unesiete. Ak je bremeno ťažšie, požiadaj o pomoc ďalších účastníkov tak, aby na jedného nepripadlo viac ako 50 kg,
* pri dvíhaní drsných, hrdzavých alebo ostrých predmetov používaj ochranné rukavice,
* pri pílení stromov dodržujte bezpečnú vzdialenosť mimo dosahu padajúceho stromu,
* pracovať s reťazovou pílou a krovinorezom môžu iba osoby s odbornou spôsobilosťou a oboznámené s návodom na obsluhu týchto zariadení,
* pri používaní pyrotechniky na plašenie kormoránov riaďte sa pokynmi výrobcu a dodržujte bezpečnostné nariadenia,
* pri použití člna (loďky) musí byť minimálne dvojčlenná osádka vybavená záchrannými vestami,
* pokiaľ sú vykonávané práce ktorých riziká nie sú zohľadnené v tomto poučení, upozorní na tieto riziká vedúci brigády.

Obsahu poučenia som porozumel, beriem ho na vedomie. Brigády sa zúčastňujem dobrovoľne a som si vedomý rizík a zodpovedám za možné následky.

V prípade, že sa brigády zúčastňujem ako **nečlen MsO SRZ Partizánske**, prehlasujem, že sa brigády zúčastňujem dobrovoľne, budem dodržiavať horeuvedené pravidlá a budem vykonávať iba práce, ktoré určil vedúci brigády.